Ungaris algas ametlik parlamendivalimiste kampaania, kus valitsevat peaministrit Viktor Orbanit püüab võimult kukutada kuueparteiline allianss eesotsas Peter Marki-Zayga.
2010. aastal võimule tulnud Orban süüdistas kampaania avaüritusel Brüsselit ja Washingtoni Ungari siseasjadesse sekkumises. Orban süüdistas ka George Sorost vastaspoole rahastamises. Aprillikuistel valimistel on ta vastamisi 49-aastase Marki-Zayga, kes on võidu korral lubanud luua uue põhiseaduse, võidelda korruptsiooniga ja viia riigi eurotsooni.
"Meie jaoks on täieliku ühtsuse vaimus järgmise aasta aprillini jäänud vaid üks küsimus: Fidesz või mitte Fidesz," ütles Marki-Zay.
"Brüssel räägib meiega ja kohtleb meid nagu ka poolakaid kui vaenlasi. Meil on nagu deja-vu tunne, selline Brežnevi doktriini õhustik, mis levib Euroopas. Neil seal Brüsselis oleks aeg mõista, et isegi kommunistid ei suutnud meid võita. Me oleme liiv masinavärgis, pulk hammasrataste vahel," lausus Orban.